Kutsu Luonnonvarakeskuksen Biopajaan Jokioisille

torstaina 15.12. klo 13–15

Kasvinviljelyssä syntyy laaja kirjo erilaisia raaka-aineita, joista on mahdollista jatkojalostaa hyötyaineita kuten kasvivärejä. Lisäksi maaperästä on löydettävissä uutta hyödynnettävää. Näistä voi syntyä myös uutta yritystoimintaa maaseudulle. BIO-OSAKE -hankkeessa olemme hankkineet jatkojalostukseen soveltuvia laitteita, jotka ovat nyt osa Luonnonvarakeskuksen (Luke) Biopajaa. Laitteiden soveltuvuutta eri materiaaleille testataan jatkossa. Torstaina 15.12.2022 on esittelyvuorossa kuumavesiuuttolaite.

**Olet lämpimästi tervetullut tutustumaan uuttotaitteen toimintaan ja keskustelemaan värikasvien ja muidenkin raaka-aineiden jatkojalostusmahdollisuuksista glögitarjoilun merkeissä.**

**Aika:** 15.12.2022 klo 13–15 **Paikka:** Luke Biopaja: Solania, Satotie 2, 31600 Jokioinen

Poimintoja ohjelmasta

* Erikoiskasvit ja niiden sivutuotteet lähtömateriaalina mm. kasviväreille, *Marjo Keskitalo*
* Vesiuuttolaitteen käyttöesittely, *Kirsi Raiskio ja Aino Lahti*
* Oman ymppimateriaalin luominen, *Pirjo Yli-Hemminki*
* Ennakkotietoa jatkossa esiteltävistä laitteista, *Juha Matti-Pihlava, Marjo Keskitalo*
* BIO-OSAKE -hankkeen esittely ja linkittyminen muihin meneillään oleviin (BioColour, FutureCrops2 ja RhizoPhos).

**Ilmoittautumiset viimeistään 13.12.2022 Marjo Keskitalolle, jolta myös lisätietoja:** marjo.keskitalo@luke.fi

Tervetuloa!

**Mukana tapahtuman järjestelyissä:**

[BioColour](https://biocolour.fi/)- Bio Based Dyes and Pigments for Colour Palette

[BIO-OSAKE](https://projects.luke.fi/futurecrops/fi/bio-osake/) - Bioraaka-aineosaamisen keskus

[FutureCrops2](https://www.luke.fi/futurecrops2/) - Kysyntälähtöiset, hiiltä sitovat ja monimuotoisuutta lisäävät viljelykierrot

[KuminaGeeni](https://www.luke.fi/projektit/kuminageeni-01/) - Kuminan geenivarojen kartoitus ja hyödyntäminen

RhizoPhos - Micro-mining of soil phosphorus by means of root-exudate induced rhizobacteria

*BIO-OSAKE (Bioraaka-aineosaamisen keskus) on Hämeen ammattikorkeakoulun vetämä hanke, mikä toteuttaa Häme 2018+ -ohjelman toimintalinjaa ’Uudistuva ja muutosjoustava Kanta-Häme’, jossa tehdään yritys- ja elinkeinotoimintaan, innovaatiotoimintaan ja osaamiseen kohdistettavia kehittämistoimia. Hanke kohdistuu Smart Tavastia – älykkään erikoistumisen strategian painopisteeseen ’Luonnonvarojen kestävä käyttö – biotalous ja kiertotalous’. Hankkeen toimenpiteet ovat osa Kanta-Hämeen alueellisen selviytymissuunnitelman keskeisiä koronaelpymisen toimia: erityisesti vihreän kasvun mahdollisuuksia, älykästä vihreää liiketoimintaa sekä TKI-osaamista.*

